Държавен вестник, бр. 45, 2007 г., стр. 58

С Т Р .  58
Д Ъ Р Ж А В Е Н   В Е С Т Н И К
Б Р О Й  45
Чл. 56. Операторът на газопреносната мрежа
изпраща на лицата по чл. 24, ал. 1 извлечение за всеки
период на сетълмент в срок 3 работни дни от при-
ключване периода на сетълмент.
Чл. 57. Лицата по чл. 24, ал. 1 имат право да ос-
порят извлечението за периода на сетълмент в рам-
ките на два работни дни от получаването му.
Чл. 58. В случаите по чл. 57 операторът на газо-
преносната мрежа проверява информацията, изпра-
тена от лицата по чл. 24, ал. 1, в рамките на два ра-
ботни дни, като:
1. приема оспорването и издава ново извлечение
за сетълмент, което се изпраща и потвърждава в
рамките на два работни дни от получаване на извес-
тието за оспорване;
2. не приема оспорването и информира оспорва-
щата страна в рамките на два работни дни от полу-
чаване на известието за оспорване.
Чл. 59. (1) В случай, че спорът по чл. 57 не е
разрешен към датата на издаване на фактурите, пос-
ледните се издават на основание на оспорваното
извлечение.
(2) Когато не бъде постигнато доброволно уреж-
дане на спора, той се решава по реда на глава осма.
(3) След разрешаване на спора операторът на га-
зопреносната мрежа издава ново извлечение за сетъл-
мент за количествата природен газ за балансиране.
(4) При промяна на данъчната основа, за ко-
ято е била издадена фактура, след разрешаване
на спора се издава съответно дебитно или кре-
дитно известие.
(5) Срокът за плащане на задълженията по издаде-
ните дебитни или кредитни известия е съгласно чл. 62.
Чл. 60. (1) При промяна на данните за сетълмент
със задна дата, дължаща се на неточности при отчи-
тане и обработка на информацията от средствата за
търговско измерване и/или технически грешки, ос-
порваните количества се променят само след пред-
ставяне на писмени доказателства, че средствата за
измерване не отговарят на изискванията на Закона
за измерванията или са повредени.
(2) В случай на споразумение за обемите по сдел-
ките операторът на газопреносната мрежа може да
коригира само обобщената справка по сетълмента
към първа дата в 8 ч. на последващия отчета месец
и не по-късно от 3 дни след нея.
(3) В случаите, когато промяната е извършена за
период, за който вече е издадена фактура, страните
по сделките с природен газ за балансиране издават
кредитно или дебитно известие.
Раздел III
Фактуриране
Чл. 61. (1) Фактури по сделките за природен газ
за балансиране се издават от преносното предприя-
тие и от лицата по чл. 24, ал. 1 за количеството ба-
лансиращ природен газ, който са продали за съот-
ветния отчетен период.
(2) Фактурите за сделките по ал. 1 се издават
съгласно обобщените извлечения за периоди на
сетълмент.
(3) Извлеченията за сетълмент са неразделна част
от издаваните фактури.
Чл. 62. Срокът за плащане на задължения на
лицата по чл. 24, ал. 1 към преносното предприятие
(оператора) и на преносното предприятие (операто-
ра) към лицата по чл. 24, ал. 1 е 10 дни, считано от
деня на издаване на фактурите.
Раздел IV
Гарантиране на сделките за балансиране
Чл. 63. Лицата по чл. 24, ал. 1 предоставят в полза
на оператора на газопреносната мрежа гаранционно
обезпечение за сделките, сключвани за балансиране.
Чл. 64. (1) Обезпечението по чл. 63 представлява
гаранционен депозит в полза на оператора на газо-
преносната мрежа, съответстващ на стойността на
количеството природен газ за доставка, внесен по
специална сметка при банката, която обслужва от-
критата за целта сметка.
(2) Размерът на депозита и обслужващата банка
се посочват от оператора на газопреносната мрежа.
(3) Стойността на гаранционния депозит се пре-
вежда по сметката на оператора на газопреносната
мрежа в сроковете по чл. 62 преди началото на пери-
ода на доставка.
(4) От специалната сметка могат да бъдат извър-
швани плащания само в полза на оператора на га-
зопреносната мрежа, по негово нареждане и при
условията на тези правила, както и да бъдат удържа-
ни дължимите комисиони на банката.
(5) При условие, че титулярят не погаси свое
задължение към оператора в срока, посочен в чл. 62,
операторът на газопреносната мрежа получава пра-
вото след отправено писмено искане/нареждане до
банката за незабавно инкасо с указване на дължи-
мата сума от лицето по чл. 24, ал. 1, включително и
натрупаната лихва, да получи плащане в своя полза
от специалната сметка.
Чл. 65. За откриването и обслужването на спе-
циалните сметки се сключва договор между бан-
ката, оператора на газопреносната мрежа и лице-
то по чл. 24, ал. 1.
Раздел V
Гарантиране на сделките за пренос на природен
газ
Чл. 66. (1) Добивните предприятия, сключи-
ли договор за пренос по газопреносната мрежа,
предоставят в полза на преносното предприятие
обезпечение за заплащане на дължимите суми за
пренос.
(2) За обезпечаване плащането на дължимите
суми за пренос добивното предприятие при сключ-
ване на договора издава в полза на преносното пред-
приятие запис на заповед без право на джиро и без
протест. Издаденият запис на заповед е приложение
и неразделна част от договора за пренос.
(3) Размерът на записа на заповед се определя от
преносното предприятие, но не може да бъде по-
малък от средномесечната стойност на заявения за
пренос природен газ.
Чл. 67. (1) Размерът на записа на заповед или
обезпечението подлежи на изменение при измене-
ние на цената за пренос в срок 10 дни от обявяване
на решението на ДКЕВР. В случай, че се издава нов
запис на заповед за цялата сума, преносното пред-
приятие връща на добивното предприятие първона-
чалния запис на заповед.
(2) Преносното предприятие има правото да пре-
дяви записа на заповед и да се удовлетвори от него
след изтичане на 15 дни от настъпване на падежа по
фактурата за пренос.
(3) След погасяване на задължението по записа на
заповед се издава нов запис на заповед в рамките на 10
дни от удовлетворяване на преносното предприятие.